CELEX: 31991Y1108(01)
Language: el
Date: 1991-01-01 00:00:00
Title: Μνημόνιο της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα σχετικά με τον προϋπολογισμό ΕΚΑΧ

Avis juridique important

|

31991Y1108(01)

Μνημόνιο της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα σχετικά με τον προϋπολογισμό ΕΚΑΧ  

Επίσημη Εφημερίδα αριθ. C 291 της 08/11/1991 σ. 0002

ΜΝΗΜΟΝΙΟ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΧΕΤΙΚΑ ΜΕ ΤΟΝ ΠΡΟΫΠΟΛΟΓΙΣΜΟ ΕΚΑΧ (91/C 291/02)(Εγκρίθηκε ομόφωνα, πλην μιας αποχής, κατά την 294η συνεδρίαση την 1η Οκτωβρίου 1991) Ι. Γενικές αρχές Η συμβουλευτική επιτροπή ΕΚΑΧ, επιβεβαιώνοντας τις θέσεις που διατύπωσε στο μνημόνιό της της 12ης Νοεμβρίου 1990 (1) σχετικά με το μέλλον της συνθήκης ΕΚΑΧ και στο ψήφισμά της της 18ης Δεκεμβρίου 1990 (2) σχετικά με το επίπεδο της εισφοράς, ζητά από την  Επιτροπή να εφαρμόσει τις εξής κατευθυντήριες γενικές αρχές όσον αφορά τον καθορισμό του προϋπολογισμού ΕΚΑΧ 1992:  -  σταδιακή μείωση της εισφοράς,  - βαθμιαία άντληση πόρων από το αποθεματικό κεφάλαιο ΕΚΑΧ,  - καθορισμό ορισμένων προτεραιοτήτων όσον αφορά τις δαπάνες του προϋπολογισμού ΕΚΑΧ, κυρίως για την χρηματοδότηση των κοινωνικών μέτρων που εξακολουθούν να είναι αναγκαία για την υποστήριξη της έρευνας και της ανάπτυξης,  - ρεαλιστικότερη εκτίμηση των πραγματικών αναγκών όσον αφορά τις δαπάνες.  ΙΙ. Δαπάνες ΟΙ ΑΝΑΓΚΕΣ ΑΦΟΡΟΥΝ:  1.  Τη χρηματοδότηση κοινωνικών μέτρων Πρέπει απαραιτήτως το άρθρο 56 της συνθήκης ΕΚΑΧ να συνεχίσει να έχει τον κεφαλαιώδη ρόλο που διαδραμάτισε από την ίδρυση της Ευρωπαϊκής Κοινότητας Άνθρακα και Χάλυβα και ιδιαίτερα κατά τη διάρκεια των τελευταίων 15 ετών.  Οι πιστώσεις που διατίθενται στη θέση αυτή πρέπει να επιτρέπουν τη χρηματοδότηση των αναγκών όλων των κρατών μελών στον κοινωνικό τομέα. Αυτό αφορά όχι μόνο τις επιπτώσεις των μέτρων αναδιάρθρωσης, αλλά και την επαγγελματική κατάρτιση, καθώς και την  περιφερειακή μετατροπή.  2. Τη χρηματοδότηση της έρευνας α)  Η συμβουλευτική επιτροπή επιθυμεί να διατηρηθεί η χρηματοδότηση της πολιτικής για την έρευνα σε ένα ικανοποιητικό επίπεδο, ώστε να είναι δυνατή, αφενός μεν, η ανάπτυξη νέων τεχνολογιών και η αντιμετώπιση του ανταγωνισμού που ασκείται από άλλους  παραγωγούς, άλλα υλικά και άλλες μορφές ενέργειας, αφετέρου δε, η απρόσκοπτη συνέχιση των ερευνών στον κοινωνικό τομέα. Μια τέτοιου είδους πολιτική πρέπει να οδηγήσει στην εμβάθυνση του πεδίου εφαρ   μογής των ερευνών που διεξάγονται στους τομείς της προστασίας του περιβάλλοντος, της χρησιμοποίησης της ενέργειας και της αναζήτησης νέων δυνατοτήτων χρησιμοποίησης και εμπορίας των χαλυβουργικών προϊόντων και των προϊόντων άνθρακα.   β) Η συμβουλευτική επιτροπή διαπιστώνει ότι, από την υπογραφή της διμερούς συναίνεσης, το 1989, μεταξύ της Επιτροπής και των Ηνωμένων Πολιτειών της Αμερικής, επικρατεί αβεβαιότητα όσον αφορά το μέγιστο ποσό του ποσοστού που μπορεί να χορηγηθεί για το  κάθε πρόγραμμα. Η αβεβαιότητα αυτή το 1990 και το 1991 προκάλεσε καθυστερήσεις οι οποίες έβλαψαν την κατάρτιση ενός συνεκτικού ερευνητικού προγράμματος.  Επιμένει και πάλι στο γεγονός ότι οι κοινοτικές ενισχύσεις για την έρευνα προέρχονται από τις εισφορές ΕΚΑΧ που καταβάλλονται από τις επιχειρήσεις και, κατά συνέπεια, δεν μπορούν να εξομοιωθούν με τις ενισχύσεις από δημόσιους πόρους.  Λαμβάνει υπό σημείωση τις τρέχουσες διαπραγματεύσεις για τη σύναψη πολυμερούς συμφωνίας σχετικά με το χάλυβα.  Ζητά, εν πάση περιπτώσει, οι διαδικασίες έγκρισης των χρηματοδοτήσεων της έρευνας ΕΚΑΧ για το 1992:  -  να καθοριστούν το ταχύτερο δυνατό, ώστε να μην βλάψουν σοβαρά την κατάρτιση και την εκτέλεση του ερευνητικού προγράμματος στον τομέα της κοινοτικής βιομηχανίας άνθρακα και χάλυβα,   - να είναι σύμφωνες με τις ισχύουσες διεθνείς συμφωνίες, αλλά να μην εισάγουν διακρίσεις σε σχέση με τις διατάξεις των κοινοτικών κειμένων.  3.  Επιδοτήσεις επιτοκίου Η συμβουλευτική επιτροπή διαπιστώνει και συγχρόνως εκφράζει τη λύπη της για το ότι, εδώ και αρκετές οικονομικές χρήσεις, τα κονδύλια που προορίζονται για τη χρηματοδότηση επιδοτήσεων επιτοκίου χρησιμοποιούνται για την επίτευξη τελείως διαφορετικών  στόχων από εκείνους που προβλέπονται στη συνθήκη ΕΚΑΧ. Συνεπώς, ζητά να χρησιμοποιηθούν τα κονδύλια αυτά, το 1992, για την υποστήριξη προγραμμάτων που είναι άμεσα συνδεδεμένα με τη δημιουργία θέσεων απασχόλησης για τους εργαζόμενους που προέρχονται από  βιομηχανίες ΕΚΑΧ και για την ενίσχυση της βιομηχανικής μετατροπής που προβλέπεται στο άρθρο 54 και στο άρθρο 56 παράγραφος 1 στοιχείο β).  4. Τυποποίηση Η συμβουλευτική επιτροπή διαπίστωσε με έκπληξή της ότι η Ευρωπαϊκή Κοινότητα μελετά σημαντική μείωση της οικονομικής υποστήριξης που χορηγείται από τον προϋπολογισμό ΕΟΚ στην επιτροπή ECISS (Ευρωπαϊκή Επιτροπή Προτύπων Σιδήρου και Χάλυβα).  Ζητά, σε περίπτωση αποδέσμευσης του προϋπολογισμού ΕΟΚ, ο προϋπολογισμός ΕΚΑΧ να θέσει στη διάθεση της ECISS, ήδη από το 1992, ένα ποσό που να διατηρεί τη χρηματοδότησή της σε επίπεδα που να της επιτρέπουν να ανταπεξέλθει στις ανάγκες της και που να  εγγυώνται στις εργασίες τυποποίησης τους πόρους που απαιτούνται για να μην διακοπεί η δυναμική που υπάρχει σήμερα και που είναι απαραίτητη για την ολοκλήρωση της εσωτερικής αγοράς. ΙΙΙ. Έσοδα Όλες οι ανάγκες που καθορίζονται παρακάτω μπορούν και πρέπει να χρηματοδοτούνται μέσω της υιοθέτησης, στον τομέα των εσόδων, μιας πολιτικής περισσότερο συνεκτικής και καλύτερα προσαρμοσμένης στις υφιστάμενες χρηματοπιστωτικές δυνατότητες. Για το σκοπό  αυτό, η Ευρωπαϊκή Επιτροπή πρέπει να λάβει υπόψη της τα ακόλουθα στοιχεία:  α)  Προσαρμογή των εσόδων στις ανάγκες Οι ανάγκες πρέπει να εκτιμώνται όσο το δυνατόν ορθότερα, δηλαδή χωρίς υπερεκτιμήσεις. Πράγματι, κατά τη διάρκεια των προηγούμενων οικονομικών ετών, και κυρίως το έτος 1991, ένα πολύ σημαντικό μέρος των εσόδων (60 %) αντιστοιχούσε σε μη χρησιμοποιημένους  πόρους οι οποίοι είχαν μεταφερθεί από την προηγούμενη χρήση.  β) Μείωση του ποσοστού της εισφοράς Η μείωση αυτή, που άρχισε από το 1991, αναμένεται να συνεχιστεί κατά το οικονομικό έτος 1992, λαμβανομένων υπόψη των ακόλουθων στοιχείων:  -  ανάγκη να σταματήσουν οι διακρίσεις εις βάρος των προϊόντων της βιομηχανίας άνθρακα και χάλυβα σε σχέση με τα προϊόντα άλλων βιομηχανικών τομέων και τα προϊόντα ΕΚΑΧ που προέρχονται από τρίτες χώρες και που δεν επιβαρύνονται με τέτοιου είδους  εισφορά,   - επιδείνωση της συγκυρίας στον τομέα της βιομηχανίας άνθρακα και χάλυβα όσον αφορά τις παραδόσεις και τις τιμές των προϊόντων,   - αυστηρότερος προσδιορισμός και έλεγχος των αναγκών,   - προτεραιότητα όσον αφορά τη χρησιμοποίηση του υπολοίπου των προηγούμενων χρήσεων.  γ) Άντληση πόρων από το αποθεματικό κεφάλαιο ΕΚΑΧ Η διατήρηση των αποθεματικών κεφαλαίων ΕΚΑΧ στο επίπεδο που σημειώθηκε στα τέλη του 1990 (726 εκατομμύρια Ecu) και η μόνιμη ακινητοποίησή τους δεν δικαιολογούνται πλέον, ιδιαίτερα με την προοπτική της λήξης της συνθήκης ΕΚΑΧ το 2002. Από το οικονομικό  έτος 1992, πρέπει να αρχίσει η βαθμιαία άντληση πόρων από τα αποθέματα αυτά, κυρίως για την υποστήριξη ερευνητικών προγραμμάτων.  Η Επιτροπή, στην ανακοίνωσή της στο Συμβούλιο, φαίνεται ότι κρίνει απαραίτητη τη διατήρηση των αποθεματικών ΕΚΑΧ μέχρι το 2002 προκειμένου να διατηρηθεί ο δείκτης "ΑΑΑ". Η συμβουλευτική επιτροπή πιστεύει ότι υπάρχουν εναλλακτικές λύσεις που προσφέρουν  τις απαιτούμενες εγγυήσεις για τα δάνεια και ότι η χρηματοπιστωτική φερεγγυότητα της Κοινότητας δεν εξαρτάται από την ύπαρξη των εν λόγω αποθεματικών.  Μεταξύ των λύσεων αυτών, η συμβουλευτική επιτροπή συνιστά να μελετηθεί η δυνατότητα ανάθεσης των πράξεων της ΕΚΑΧ στην Ευρωπαϊκή Τράπεζα Επενδύσεων (ΕΤΕ), η πείρα της οποίας σε τραπεζικά θέματα δεν αμφισβητείται από κανένα, καθώς και το ενδεχόμενο  άμεσης προσφυγής στα άλλα δανειοληπτικά/δανειοδοτικά μέσα της ΕΟΚ.  Η Συμβουλευτική Επιτροπή ζητά, η άντληση αυτή από τα αποθεματικά να συνοδεύεται από την αποκλειστική χρησιμοποίηση των χρηματοπιστωτικών μέσων της ΕΚΑΧ προς όφελος των κοινοτικών βιομηχανιών άνθρακα και χάλυβα, διότι οι βιομηχανίες αυτές και οι  εργαζόμενοί τους είναι εκείνοι οι οποίοι επέτρεψαν τη δημιουργία τους.   (1) ΕΕ αριθ. C 302 της 1. 12. 1990, σ. 3.  (2) ΕΕ αριθ. C 10 της 16. 1. 1991, σ. 5.